marútām pŕ̥ṣatīrgachéti devalokáṃ gachétyevaìtádāha yadā́ha marútām pŕ̥ṣatīrgachéti vaśā pŕ̥śnirbhūtvā dívaṃ gacha táto no vŕ̥ṣṭimāvahétīyaṃ vaí vaśā pŕ̥śniryádidámasyā́m mūlí cāmūláṃ cānnā́dyam prátiṣṭhitaṃ téneyáṃ vaśā pŕ̥śniriyám bhūtvā dívaṃ gachétyevaìtádāha táto no vŕ̥ṣṭimā́vahéti vr̥ṣṭādvā ūrgrásaḥ subhū́taṃ jāyate tásmādāha táto no vŕ̥ṣṭimā́vahéti